36. schôdza NR SR - 2.deň - B. popoludní
Dátum: 2014-06-25
Poslanec: Hlina, Alojz (-)
Druh vystúpenia: Vystúpenie v rozprave

24. Vážený pán predsedajúci, vážený pán minister, vážené kolegyne, kolegovia, takú poznámku na úvod si dovolím, lebo som sa dozvedel, že po ukončení tohto bodu idú zahraničné správy. Mimochodom, bod smerovanie zahraničnej politiky, čo je vážna vec, smerovanie zahraničnej politiky štátu a desaťročné výročné zhodnotenie a nebude tu pán minister zahraničných vecí, ale bude ho zastupovať pán Borec. Viete, tuná pán Brixi ide hrať futbal v Košiciach, kvôli nemu sa mení program, že sa presúva hore-dole neviem čo všetko možné, a tuná nám ide prezentovať, nič v zlom ako, to nie je voči vám, hej, tu odrazu mohol prísť aj pán Glváč alebo ja neviem, to je jedno, viete, profesne, hej, že budeme mať správu o smerovaní zahraničnej politiky štátu a budeme mať správu o desaťročnom výročí v našom členstve a nebude tu náš minister a nepreložili sme to. Však to preložme, však v čom je problém, však to preložme, keď tu bude. Aký má význam rokovať o týchto správach s pánom ministrom Borecom? Ja tomu nechápem. Keď už kvôli Briximu tu prekladáme tuná hore-dole, lárom-fárom, a zrazu vládny tak dôležitý návrh, normálne žasnem, vážení. Takže mám s tým veľký problém, upozorňujem na to, že mám s tým veľký problém. (Reakcia z pléna.) Dobre, na to upozorňujem. Prosím vás, ono, ja začnem možno veriť v znamenia, dneska je, myslím, 25. 6. a, pán minister, 24. 6. sme štrajkovali pred vaším ministerstvom... (Reakcia z pléna.) Prosím? (Reakcia z pléna.) Minulý rok, áno, samozrejme, minulý rok, aj sme tam protestne prespávali. Ja som dvakrát spal, raz mi ľadviny, vtedy bolo, keď sme tam spali u vás, pršalo, hrozne pršalo vtedy, bola zima, ale vtedy mi neodišli ľadviny, ale keď sme spali druhýkrát pred Richterovým ministerstvom, bola strašná zima a vtedy mi odišli ľadviny, som mal normálne tri týždne, mal veľký problém. (Reakcia z pléna.) Prosím? (Reakcia z pléna.) Čo tým chcem povedať, že to je normálne na úrovni znamenia, keby som bol nejaký fatalista, tak poviem, však to je normálne znamenie. Čiže naozaj je dneska rok odvtedy, čo sme protestne prespávali pred ministerstvom spravodlivosti a mali sme tri požiadavky. Pamätáte, pán minister? Tri: prvá bola stanovenie stropu, druhá bola zvýšenie sumy, na ktorú sa nesmie siahnuť, a tretia bola licencovanie nebankoviek. S týmito troma požiadavkami sme išli do protestu, dve sa splnili, dve sa splnili, chvalabohu, tešme sa. Máme naspäť strop, ktorý ste vy zrušili, a životné minimum sa zdvihlo na úroveň životného minima a licencovanie, som tu niekde začul, ale ja som už počul všeličo, viete. Tuná dôjde pán minister Kažimír s takým hrubým zákonom o bankách a ja sa pýtam, aký hrubý zákon majú zákony o nebankách, no to je možno dve strany. Ale už údajne sa niečo v tej veci bude diať, čiže vyzerá to, že aj tretiu sa podarí. Vyzerá, že aj tretiu sa podarí. Prosím vás, ja vám to poviem, lebo jak sa hovorí, kto s čím schází..., čo, s čím zachází, s tým schází, hej, mečom bojuješ, mečom zomrieš. Kde urobili vaši chybu? A sú tam, je tam kopu vašich a niekedy, keď budú hľadať, že kto je na vine, že sa trošku urobil v tom poriadok, tak ja vám poviem, kto je na vine. Viete kto? Pažravosť Rataja a SMSCREDITS. Ja chodím 203, 207 trolejbusom, ja nie kvôli politike, ja chodím, že mi to vyhovuje, fakt to je, ja rád chodím trolejbusom a iritovali ma hrozným spôsobom minulý rok vo februári, v marci reklamy na SMSCREDITS, hrozným spôsobom ma to iritovalo. Potom ma naštartovalo, že TA3 robila nejakú kampaň a mali SMSCREDITS reklamu a potom mali Pašku, kde hovoril predseda náš, že jak treba pozerať TA3. A ja som tu vtedy, kto pamätá, kto nie, som povedal, že koľkokrát zaznie tá reklama, tak toľkokrát ja tu vystúpim a budem ľudí varovať pred úžerníkmi SMSCREDITS. Vtedy sme naštartovali tie procesy, vtedy sme naštartovali tie procesy. Osemnásť blogov za rok a pol, prvý blog sme dali v marci 2013. Ja vám prečítam len názvy, a nie vám, však vám tu nebudem čítať nič, ľuďom, ktorí to prípadne pozerajú. Prvý, to bolo to Paškove: "Predseda parlamentu sa dal na reklamu", prvý blog; druhý: "Slovensko je exekútorský štát"; tretí: "Protest proti úžerníkom", to bol prvý protest proti úžerníkom, 1. mája na nám. SNP sme robili; ďalší blog: "Prvé varovanie pred úžerníkmi"; ďalší blog: "Film Šmejdi na námestí SNP", prví sme premietali film na SNP; "Protest pred ministerstvom spravodlivosti", to je dnes výročný, ročný; ďalší: "Aký biznis objavili úžernícke hyeny na Slovensku?"; ďalší: "Štátny tajomník J. Burian a úžerníctvo"; ďalší: "Bratislavská MHD robí reklamu úžerníkom"; ďalší: "Šmejdi vyhlásili vojnu šmejdom", ten je dobrý, ten platí stále; ďalší: "Exekútorský megabiznis"; ďalší: "Ako funguje úžernícka lobby v parlamente"; ďalší: "Premiér R. Fico a politická zodpovednosť za J. Buriana"; ďalší: "Martvoň, Brixi. Stáli tam ako z filmu Blbý a blbší"; ďalší: "Nebankovky mali zastúpenie aj na Plese v opere"; ďalší: "Poslal peniaze nebankovej spoločnosti J. Počiatek?"; ďalší: "Čo sme to za mizerný štát? R. Fico medzi úžerníkmi"; posledný: "Úžera na Slovensku". Vážení, osemnásť blogov, dva prespávania, ix bannerov, jedny odídené ľadviny a dva, dve súdne obsielky. Pán minister, ale ja vás požiadam, vy máte právo odoprieť, chcem sa nechať zastupovať vašou právnou kanceláriou. Tuná minister včera mi vyhrážal, on mne, on nie vyhrážal, on konštatoval, on vie viac ako strana účastná sporu, že ja som nervózny z toho, že vyzerá, že idem prehrať spor s Burianom, čo Burian sa so mnou súdi o 50-tisíc eur, že som ho údajne urazil. A on už tu avizoval. Čiže čo je, čo je pán Richter, on je vyšší štátny úradník? Alebo kto je pán Richter? Rozumiete, ja mám určitú obavu, že tu dochádza k nejakým skutočnostiam, budem sa nechať zastupovať a potom možno o tom ešte budeme rozprávať. Čiže dva, dva súdne, dve súdne obsielky mám, od Buriana a od ministerstva práce a sociálnych vecí. A viete, prečo to hovorím, pán minister? Ja to nehovorím preto, žeby som tu varil polievku. Viete prečo? Pre toto, pre túto správu, ktorú ste tu omylom schválili, lebo vy ste nemali tú hanbu a napísali ste tam, že bol pripravený s poslancami NR SR za stranu SMER. Proste dať do oficiálnej správy ministerstva takú politickú hnusnú vsuvku, že to je to, čo som hovoril, že seďte aspoň ticho, prosím vás, seďte aspoň ticho. To viete, jak sa hovorí? Zraz opätky a ticho seď! Prosím vás, mali ste presne tak byť, ale že dáte do správy, napíšete, že teda poslanci za stranu SMER. Sa nehanbia? Kto vám to písal? To ste vy nepísali, i keď možno časť. To je presne to, že vy ste toho schopní! A je to tam v tej správe. Prosím vás, poslanci strany SMER ani nevedeli, o čom je reč. Prosím vás, tuná Hujer, henten, prosím vás, kto o tom čo vedel, tam tí spolupredkladatelia tej novely, čo tam boli, ja už neviem ani tie mená, kto tam bol, preboha, však tí nevedia rozdiel medzi Exekučným poriadkom a neviem akým poriadkom, domovým poriadkom v bytovom dome, prosím vás. O čom tu rozprávate, kto tu čo predložil, akí poslanci SMER-u? My sme vás k tomu dokopali, vážení, my sme vás k tomu dokopali, to je tak. Podarilo sa a to chcem povedať, ľudia, chcem vás povzbudiť, má to zmysel, má to zmysel robiť, písať, stanovať, spať, protestovať, bannery ťahať, keď trafíte tú tému, keď to dobre uchopíte, vidíte, rok a pol to trvalo, ale na konci je nejaký výsledok, nie je to bohviečo, ale je nejaký výsledok. To chcem ľudí povzbudiť, že naozaj nevzdávajte sa, nevzdávajte sa, neakceptujte, že takto to má byť, takto to má zostať. Vôbec nie! Im to práve že vyhovuje. Nebojte, nebojte sa zdvihnúť chrbát, nebojte sa povedať! Urobte, čo budete môcť! Každá vydaná energia sa skôr či neskôr ku vám vráti späť. Prosím vás, naozaj sa nebojte, im to hrozne vyhovuje, hrozne im to vyhovuje. Má to zmysel! Malo zmysel pred rokom, presne pred rokom, je to na úrovni znamenia, pán minister, u vás spať, pred vaším ministerstvom, malo zmysel v marci minulého roku zas začať, malo zmysel, malo zmysel premietať film Šmejdi, malo zmysel predkladať tie návrhy. Prosím vás, že legislatívna iniciatíva, kde to mám, tu vám to prečítam, čo tu splietate, poslanci SMER-u, veď to je normálne bez, že vás hanba nebije a nešibuje cez Národnú radu... (Prerušenie vystúpenia predsedajúcou.) Laššáková, Jana, podpredsedníčka NR SR 25. Pán poslanec, poprosím vás naozaj. Hlina, Alojz, poslanec NR SR 26. Ale nič ma neproste, prosím vás, čo ma vy prosíte... (Prerušenie vystúpenia predsedajúcou. Smiech v sále.) Laššáková, Jana, podpredsedníčka NR SR 27. Ale, ale však vy nás prosíte. Hlina, Alojz, poslanec NR SR 28. Ale vy ma neproste! (Prerušenie vystúpenia predsedajúcou.) Laššáková, Jana, podpredsedníčka NR SR 29. Ja vás žiadam, aby ste hovorili k téme a neosočovali tu poslancov. Hlina, Alojz, poslanec NR SR 30. Pani kolegyňa... (Prerušenie vystúpenia predsedajúcou.) Laššáková, Jana, podpredsedníčka NR SR 31. Sú takí istí poslanci, ako ste vy, ani vám by sa to nepáčilo. Nech sa páči. Hlina, Alojz, poslanec NR SR 32. Pani predsedajúca, nepreceňujte sa, dobre, v tom, čo vy môžete alebo nemôžete. (Smiech v sále.) Prosím vás, čo sa týka legislatívy... (Prerušenie vystúpenia predsedajúcou.) Laššáková, Jana, podpredsedníčka NR SR 33. A nemusíte nás prosiť. Hlina, Alojz, poslanec NR SR 34. Však vy ma prosíte, tak ja vám, keď ma vy prosíte, tak ja vás tiež prosím. Prosím vás, 26. 4. som prvýkrát ja dával návrh novely Exekučného poriadku. Dvakrát som dával návrhu Občianskeho..., zmenu Občianskeho zákonníka, trikrát, znova Exekučný poriadok, kde to ešte mám, mimoriadnu schôdzu ste nám ani neschválili. Sme tu mali v zásade podelené, kolega Zajac dával odplatu, hej, a proste všetko to, čo ste sem dovliekli, ste dovliekli preto, že sme vás k tomu dokopali, prosím vás. Tak čo tu splietate v správe, že poslanci SMER-u? Čo poslanci SMER-u urobili, prosím vás?! Čo urobili poslanci, prosím vás, takí vaši poslanci by inde nemohli robiť rozvodových právnikov, prosím vás, u vás sú hviezdy právnické, veď to je normálne sen, žasne človek tu. Čo tu, proste buďte korektní k tým ľuďom, treba to správne povedať a to, že si dovolíte do oficiálnej správy ministerstva spravodlivosti dať takú politickú vsuvku, že poslanci SMER-u, je mimo misu, pán minister, mimo misu. Ja neviem, či to aj za Dzurindu by bolo tak, že nejaká správa a povedia, naši poslanci... To tam, to sa proste nehodí do správy, rozumiete, to sa nehodí dať do správy, to sa absolútne nehodí. To, že vôbec tá správa je, ináč, mimochodom, to je aj kvôli tomu, že vy ste tu a vaši ani nevedeli, prosím vás, oni si mysleli, keď som ja dal návrh, že aby bola správa o úžerníkoch v parlamente, vtedy boli ešte prezidentské voľby, oni si mysleli, sancta simplicitas, že to tá správa bude ešte pred voľbami, však sa mi hlásili, že 40 ideme do diskusie, no nevedeli chlapci, že 30 dní máte na predloženie a už bude dávno po voľbách. Ale jak sa tiež, ona tu omylom sa dostala, viete. Čiže oni hlasovali za, že teda jak to Kiskovi naložia (povedané so smiechom), 40 pôjdu do diskusie. No už by som ich chcel vidieť! No nerátali s tým, že máte 30 dní na správu, čiže v zásade je tu omylom, ale dobre, že je tu pán minister. Vy ste v tej správe konštatovali, v tých úvodných vetách ste popísali štyri prípady firiem a ja som si tu poznačil, že ktoré sú, čo sú to za firmy. Prosím vás, jedna je z Malty, jedna je z Cypru, jedna z Holandska, jedna je z Francúzska. To je to, čo som ja hovoril, nielen ja, že podvodnícky kapitál z celej Európy – a nie už ani z Európy – aj z Ázie tu sťahoval preto, lebo sa tu vytvoril klondike, lebo niekto povedal, príď na Slovensko, to by si neveril, čo tu tým ľuďom môžeš urobiť, to by si neveril, že kde ťa tí zákonodárci pustili, a ešte výkon toho rozhodnutia, tých úžerníckych úrokov, nemusíš volať chlapcov z Uralu alebo spoza Uralu alebo neviem z čoho, to ti zabezpečí tiež táto... To ti je, počúvaj, to je tak čarovná krajina, že ten výkon tých úžerníckych úrokov ti zabezpečí exekútor. Normálne to dáš cez exekútora a normálne to je sen, to je úžernícky sen, to je úžernícke nebo, to proste by jeden neveril, že sa to dá vytvoriť, tuto to bolo. Tie štyri firmy, ktoré vy spomínate, pán minister, boli..., ani jedna nebola od nás, ale pravdou je, že tá najhoršia je od nás a má presne to pozadie, ktoré ide ku vám, k SMER-u, presne to pozadie, ktoré ide ku vám, k SMER-u. A SMER-u na tom záležalo, že to fungovalo, ako fungovalo. A kľudne by to nechali fungovať ešte rok a pol, kľudne, keby sa nezačal robiť, ako by niekto povedal, cirkus, kebyže sa nezačali robiť nejaké legislatívne iniciatívy, keby Česi nenatočili nejaký ten film, tak kľudne by sme sa tu všetci tvárili, že jak je to tu raj na zemi, a medzitým by ľuďom, by ich vydali, ale nechali by ich trpieť. Niekto sa nahneval, zdá sa, že chvíľočku sa to o niečo možno sekne. Ja neverím, že existuje niekde na svete ešte taká krajina, ktorá by toto svojim ľuďom urobila, neverím tomu, že existuje, neverím. Už notoricky známe, kolega Zajac to tu spomínal, prosím vás, ten konflikt záujmov úplne brutálny, že kto predkladal novelu zákona, kde zrušil RPMN, bol šéfom výboru, zároveň spoluvlastníkom nebankovky, to sa nedá rozchodiť, v normálnej krajine sa to nedá rozchodiť. Vážení občania, pre vás to má význam, pre tie kamenné plechové tváre to nemá význam, pre vás to má význam. To RPMN, ktoré oni teraz s veľkou slávou zaviedli, a ešte do správy uviedli, že poslanci SMER-u, pritom to navrhoval Zajac, to je proste celé pomýlené, ale oni ho zrušili to RPMN. Oni ho zrušili. Tu sedel Počiatek, niekde vzadu jak taký Richelieu sedel Burian, všetko to riadil a oni prijatím zákona o spotrebiteľských úverov zrušili RPMN, vedeli prečo. Vedeli. Otvorili ohrady a vyhnali všetkých žrebcov nadržaných na, na to, aby požičiavali peniaze a ničili život ľuďom. Nielen v našej krajine, ale z cudziny sem došli. Lebo tu zistili, že tu sa to dá. To je tak brutálny konflikt záujmu, obrovský a brutálny a to ma mrzí. Interpeloval som pána Richtera, prikryl chrbátom pána Buriana, interpeloval som vášho pána premiéra, lebo môj bude asi ťažko, pokiaľ sa takto bude správať, formálne asi je, ale môj, ja ho nemusím akceptovať. Povedal, ale vyzul sa, povedal, že politickú zodpovednosť za nomináciu preberá minister, ktorého nominoval, čiže neprihlásil sa hruďou za Buriana, takže ja som zvedavý, ako dopadne, vážení, celé toto. Lebo vy ste len odčinili svoje hriechy. Vy ste len odčinili svoje hriechy, chcete to ľuďom predať, akože čo ste vybavili. Vy ste len odčinili svoje hriechy a ešte musíte zaplatiť, vážení. Vy ešte musíte zaplatiť. A cena je zatiaľ malá. Cena je zatiaľ malá. Stačí nám Burian, vážení. Cena je zatiaľ malá. Vy musíte, musíte pre hygienu, pre, pre smerovanie ďalších aj sociologických faktov, vy musíte hodiť cez hradby Buriana, musíte. Odkážte to tam niekde, kde budete, kde tam tí vaši chodia. Už Rimania vedeli, že sem-tam cez hradby treba niekoho hodiť, keď prestali hádzať cez hradby, celý Rím bol tatam, prosím vás. Musíte zaplatiť. Toto sa nedá ustáť. Toto sa nedá obhájiť. Nemá zmysel celkom asi spomínať už Európsku úniu, že až aj tá zistila, čo tu stvárate. To, tu je toho, ja už si to už ani všetko nepamätám, už som k tomu ixkrát vystupoval, jazyk zodral. Poviem a skončím s tým, čo má zmysel, že čo ďalej. Hej, že čo ďalej. Skôr ako k tomu prejdem, ale poviem jednu vec. Zverejnením správy, ktorú ste vy zverejnili, ak to nevedel skôr, lebo asi bola na vláde, ja neviem, či taká správa chodí na vládu, tak možno keď nebola, to je jedno, no už, už, aby teda formálne, že známosťou tej správy, v ten deň mali nabehnúť policajné komandá do ix firiem. Mali tam normálne nabehnúť, zaistiť priestory, zaistiť dokumentáciu, dôkazné bremeno, proste všetko mali istiť, mali byť pod Hradom tuná, pod Prezidentským palácom, tam je NON PLUS ULTRA, úžerník, tam mali byť, to malo byť zaistené všetko, tam mala byť páska, polícia, tam mala byť Markíza, zverejnením tej správy to tam všetko malo byť! A prečo ste nekonali? Nikto nič nekonal, nikto nič. Kaliňáka som sa pýtal, že čo. Prosím vás, vy ste v správe konštatovali, minister spravodlivosti, nie mamka Pôstková z Čremošného skonštatovala, že firmy pôsobili úžerníckymi praktikami. Úžera je trestný čin! Však to už vie aj moja dcéra. Prosím vás, minister to skonštatoval, minister to napísal, všetci sme to vedeli, dokonca menoval tie, štyri tie firmy, to znamená, niekto páchal trestný čin a na druhý deň, v ten deň tam nikto nebol. To znamená, keď niekto bude niekoho hrdúsiť, napíšete niekto hrdúsi niekoho, vy to napíšete, tak nemá, má niekto konať? Preboha, má. Veď to je trestný čin, oni páchajú, kontinuálne páchali a ešte stále páchajú trestný čin! Prečo tam neboli komandá?! Komu na tom záležalo?! Prečo tam neboli komandá?! Prosím vás, biedakov budete naháňať, tam neboli komandá, tam neboli a mali tam byť! Zverejnením tej správy tam mali byť. A ja vám to zadokumentujem na jednom príklade. Prosím vás, ja tie, tie autobusy, už keď spomínaš, že trolejbusy, tie reklamy sú tam stále. Normálne to milujú hentí úžerníci, že proste ja viem, že tie detiská večer idú domov, proste on im tam, že pošli esemesku, pošlú ti 30 eur alebo koľko, to vyhovuje, potom to tí rodičia musia platiť. Prosím vás, ja som strhol ten, ten plagát, zaniesol som ho na políciu a povedal som, že mám podozrenie, že sa pácha trestný čin. Po mesiaci - ľudia, vám to poviem - po mesiaci mi prišla odpoveď. Viete, aká mi prišla odpoveď? To uznesenie tu niekde mám. Že vyšetrovateľ nezistil žiadne okolnosti, a teda zastavil celé to konanie, lebo nezistil okolnosti, ktoré by nasvedčovali tomu, že k páchaniu trestného činu úžery došlo. Nemám to tu, nechal som si to, ale ja to, ja to... A nie, mám. Tu je to uznesenie (zdvihnutie listu), čiže bolo voči tej spoločnosti Non plus ultra, detto bolo zastavené konanie o úžere a v tom uznesení je napísané okrem iného aj to, že nekonali, lebo že zisťovali, že v zásade jediný, kto môže kontrolovať, ŠOI-ku, to je sranda ináč, čiže predavačov topánok a nebankovky, ktoré, mimochodom, majú viac peňazí pomaly jak banky, môže kontrolovať iba ŠOI-ka, a že zisťovali a že táto ŠOI-ka nezistila pochybenia u tejto spoločnosti. No len, vážení, čo čert nechcel, na internete je rozhodnutie ŠOI Žilina, ktoré presne u tejto spoločnosti zistilo pochybenie, dokonca im udelili pokutu, síce mizerných 600 euro, lebo však asi tam, ja neviem. A viete, v ktorej oblasti? Nie v tom, že ja neviem, že zabudli alebo že nemali na dverách štítok, v tom základnom parametri, to znamená, že zavádzali tých účastníkov konania, teda ich zmluvných partnerov vo výpočte RPMN. To rozhodnutie ŠOI-ky existuje, normálne ja, kto, koho by mala záujem, vám to prelinkujem. A mne vyšetrovateľ polície napíše, že ŠOI-ka povedala, že neboli zistené pochybnosti. Teraz kto klamal? Takže modelujme. Vyšetrovateľka dopytovala ŠOI v Žiline: "Prosím vás, máme tu nejakého exota, tu sa sťažuje na SMSCREDITS, patrí to pod vás, prosím vás, mali niečo?" Čo povedala ŠOI Žilina? Tu bude kľúčovým momentom zistiť, čo povedala ŠOI-ka Žilina. Zaklamala políciu? Povedala, ja, kde River, či jak sa oni vlastne volajú, tieto "rivery", to už keď počujem River, mi vlasy dupkom vstávajú. Lebo, prosím vás, kto klamal? ŠOI Žilina alebo polícia? Niekto klamal, vážení. Otázka stojí, prečo klamal. Ak klamala ŠOI-ka, prečo prikrývala firmu, keď jej predtým udelila pokutu? Ak klamala polícia, prečo klamala polícia v uznesení? Tento prípad vám len dokumentuje, vážení, to, v akej krajine žijete. Preto tam neboli tie komandá. Takto flagrantne klamať! Toto je klamstvo, normálne za to by mali letieť všetci, ktorí sa toho zúčastnili! To znamená, klamala ŠOI-ka, tak tí, čo posielali to stanovisko, by nemali stihnúť dvere zavrieť. Ak klamala vyšetrovateľka, nemala by stihnúť dvere zavrieť, prosím vás. A toto máte v malom. Ako môžte čakať, keď toto máte v malom, normálne obrovské brutálne klamstvo, že vo veľkom to pôjde, obzvlášť keď majú noštek zaborený vaši. Noštek taký majú jak tento v tom zaborený. Jak im to chutilo, čo? Jak im to chutilo, jak sa v tom bahnilo, jak peniažky šli?! Čo tam po tom, že niekto nemá kde spať, čo tam po tom, že niekto sa hádže pod vlak, čo tam po tom! My ideme na Ples v opere, prosím vás. Však tam chodili, aj tam som písal blog. Ples v opere, ctihodní občania! Ctihodní občania v Plese v opere! Aj vy ste tam boli, nie? No. Ale vy ste boli ešte, chvalabohu, ako ale stretli ste sa tam aj so ctihodnými občanmi (povedané so smiechom), ktorí sa... (Reakcia z pléna.) Nie, v tomto, vy ma budete zastupovať. Ja vás požiadam, aby ste ma zastupovali, som zvedavý, jak ma budete zastupovať. (Reakcia z pléna.) Vaša, vaša právna kancelária. Prosím vás, ten záver. Čiže, vážení ľudia, bojte sa, fakt je to zlé, je to veľmi zlé, vážení. Je to fakt zlé v tejto krajine. Je to bordel, je to hnoj, je to zlé! A to ešte ergo neznamená, že sa máme ráno zobudiť a povedať, že nechajme to tak. Vôbec nie. Čo je ľahšie, jak sa vzdať, prosím vás? Nie, práve naopak, musíme s tým bojovať. Musíme s tým bojovať. Toto aj svedčí o tom, že po síce roku a pol, ale má to zmysel. Riešením toho celého, tým končím, záver toho bude, potrebujeme splniť poslednú z požiadaviek, ktorú sme predložili pred rokom, tá symbolika sedí. To licencovanie, to musí byť licencovanie, prosím vás, peniaze nemôžu požičiavať ľudia, ktorí sú inde zakopaní 30 kilometrov pod zem ako mafiáni. U nás sú z nich ctihodní občania. Nemôžu. To licencovanie tu už dávno malo byť. Musíme sa vrátiť, musíme napraviť škody. To znamená, to, čo tu príde, pán minister Kažimír, jeden z toho zákona o DPH, kde vlastne exekútori od fyzických osôb, ak už ide k tomu vymáhaniu, by sa nemalo uplatňovať. To sú také tie, tie liečenia toho stavu, ktorý sme spôsobili. To už je možno ten repík, čo vaša štátna tajomníčka chodila, viete, pred voľbami chodila pred župnými hore-dole po východe, však tam sú vďační, keď príde niekto z Bratislavy, hej, a tam do sály ich zvolala a hovorila im o repíkových obkladoch, že jak sa majú, chúďatá, brániť. Ale vy ste im nepovedali, že vám nemajú právo odťať ruku! Lebo ich, niekto v zákone niekomu odťal ruku a potom prišla štátna tajomníčka na bavoráku do Prešova pred kulturák a hovorila, že koľkokrát si majú repík na to prikladať. To je to. Ľudia, vám nemajú právo odťať ruku! V tom je to celé postavené. V tom je to celé postavené. Teraz sa to trošku zlepšilo. Už sa nemôžu tváriť, že majú právo vám odťať ruku, a teraz možno nabehol ten čas repíkových obkladov, trebárs aj v podobe zjemňovania tých dôsledkov. Jeden z nich môže byť aj to DPH na exekúcie, môžme, budeme asi o tom ešte rozprávať, ako odčiníte svoje hriechy. Samotné uznesenie, vážení, samotné uznesenie, že berie na vedomie, je výrazom obrovského cynizmu. Obrovského cynizmu! Brutálneho cynizmu vlastného len vám. Uznesenie by malo byť, že je zhrozená, Národná rada je zhrozená z toho stavu, ktorý popisujete, a navrhuje, aby ste o tri mesiace predložili ďalšiu správu s výsledkami, čo sa zlepšilo. (Reakcia z pléna.) Tak o šesť mesiacov. Poviete áno takémuto? To by sme, to je čestné, to je fér voči ľuďom tejto krajiny. Nie teraz cynicky povedať, berieme na vedomie túto hroznú správu, kde minister skonštatuje, že tu sa pácha úžera, a nič! Tisíce, státisíce ľudí trpia a nič? A tuná cynici, normálne cynici z parlamentu povedia, berú to na vedomie. (Povedané so smiechom.) Prosím vás, my máme vyjadriť zhrozenie s tým stavom a požiadať a zaviazať ma, aby ste sem o pol roka prišli znova a povedali, v čom ste to zlepšili. Také uznesenie by som si predstavoval. Samozrejme, ešte musíte zaplatiť a zatiaľ to je len Burian. Ďakujem pekne.